La Sarrada

Sarrada (okzitaniera lekuizenaren jatorrizko hizkuntzan) edo Lassarrade (frantsestutako grafian) Bardozeko zazpi auzo nagusietako bat da. Udalerriaren ipar-mendebaldean dago.

 Izena 
Dokumentu bakar batean euskaraz Iñaki Caminoren Euskal Dialektologia FLV aldizkarian artikulua; ikus 9.or. Lasarrada ageri bada ere, Euskaltzaindiak arautu ezeanIpar Euskal Herriko milaka toponimoren zerrenda arau-emailea prestatzen ari da 2010ean. egokiagoa izan daiteke lekuizena jatorriko hizkuntzan (eta Lapurdiko Aturri bazterretan euskararekin batera tokiko hizkuntza den) okzitanieraz idaztea.

Toponimo argia, sarra edo muinoz osatutako lerroa esan nahi du.

 Kokapena 
Bardozeko ipar-mendebaldean, karrikatik edo herri honetako gune nagusitik Aturri alderantz doazen lurrak dira, izenak ondo definitzen duenez ibai honetatik hegoaldera topatzen diren lehen muinoen lerroan. Etxe gehienak muino horietan kokatuta badaude ere, ia Aturriraino (Arricau etxea, Zaldan edo lo Saudan barta) heltzen da, A-64 autobide eta Tolosa-Baiona trenbidetik iparraldera.

 Mugakideak 
 Bardozeko bi auzorekin mugatzen du:
 hego-ekialdean MiramontFrantsestutako grafian Miremont. du; La Sarradatik karrikara joateko errepide lokala auzo honetatik pasatzen da.
 hego-mendebaldean Ibarre; beste errepide lokal batek lotzen ditu biak eta Ibarretik Baiona edo Hazparnerako bideak har daitezke.
 Gixuneko lurrak (Lagalhardia auzoa, Vic de Suseko bartak) ditu ekialdean.
 Ahurti du mendebaldean.

 Hidrografia 
Ahurtirekiko muga Harana Aturriren ibaiadar inportanteak egiten du. Han isurtzen dituzte beren urak zeinbait errekak:
 Termi eta Urgorrik tarte handi batean Gixunerekiko muga markatzen dute.
 Olhegi auzoaren hego-mendebaldean dago.

 Etxe-taldeak historian 
Lassarrade aipatzen duen 1818ko cadastre napoléonien ("Napoleonen katastroa" edo katastro zaharra) delakoan auzoa bost ataletan banatuta ageri da:
 A-1: desagertutako etxe bat.
 A-2: 8 etxe eta 3 borda.
 A-3: 3 etxe, 3 borda eta eraikin militar bat.
 A-4: 12 etxe eta 2 borda.
 A-5: 33 etxe eta 2 etxalde.

 Etxeak eta auzoak 

Hona Sarradako etxeen izenak IGN maparen arabera:

 Sarradar ospetsuak 
Zenbait pertsonaia aipagarri auzo honetako hego-ekialdean, karrikatik hurbil bizi izan ziren:
 Piarres Ameztoi Lapurdiko sindikoa izan zen 1770etatik 1777 arte. Etxebeheitia etxean bizi zen.
 Dominique Lixabekoa ontzi kapitain eta kortsarioa zen. Lixabea etxean sortu zen.
 Joan Piarres Duvoisin idazlea Etxebeheitia etxean bizi zen.
 Mixel Labéguerieren familiak Attonea edo Ithurraldea etxean zuen jatorriaZenbaitetan Ibarre (ikus artikulua) auzoan kokatzen da.

 Hizkuntza eta toponimia 
Egun hizkuntza biak ahul badaude ere, Bardoze xarnegu-herrianXarnegu: kultura euskaldun eta gaskoia topatu eta nahasten diren eremua, Aturri Behea zentzu zabalean. Ikus Xarnege. dagoenez bai euskararen (auzoaren etxe gehienetan) bai okzitanieraren (Aturritik hurbilen dauden etxeetan) presentzia dago.

Toponimiarekin berdin: lekuizen gehienak euskaldunak dira, badira nahikotxo gaskoi jatorrikoak eta Baylia bi hizkuntzak uztartuz sortua da: Bayle (okzitanierazko hitza, kargu publikoa, auzapeza...izendatzeko) eta euskarazko artikulua; lehen Bailea eta gero Bailia eman du.

 Erreferentziak 

 Ikus, gainera 
 Bardoze
 Ibarre

 Kanpo estekak 

Kategoria:Bardozeko auzoak